Tragedie in ClocolanDie mangat waarin die seun geval het. Foto: Verskaf ŉ Seun is Saterdag in die Vrystaatse dorpie Clocolan in ŉ fratsongeluk dood terwyl hy gespeel het. Russel Meiring, woordvoerder van ER24, het gesê die seun, tussen 12 en 14 jaar oud, het in die Mokodumela-nedersetting op ŉ stuk beton om ŉ mangat gespeel. Dit lyk asof die mangat oop was. “Volgens omstanders het die seun sy balans verloor, in die gat geval en verdrink. Omstanders het dadelik hulp ontbied,” het Meiring gesê. Reddingswerkers het by die toneel opgedaag en spesiale toerusting gebruik om die seun uit die gat te kry. “Paramedici het hom ondersoek toe hy uitgehaal is, maar hy het ongelukkig geen tekens van lewe getoon nie en is op die toneel dood verklaar.” Die polisie ondersoek die voorval.